b'\n_START_ARTICLE_\nElisa Neuvonen\n_START_PARAGRAPH_\nElisa Pauliina Neuvonen (s. 19. maaliskuuta 1991 Saari) on suomalainen kilpak\xc3\xa4velij\xc3\xa4. H\xc3\xa4n on edustanut vuodesta 2014 l\xc3\xa4htien Lappeenrannan Urheilu-Miehi\xc3\xa4 ja h\xc3\xa4nen valmentajanaan on toiminut vuodesta 2012 l\xc3\xa4htien Marko Kivim\xc3\xa4ki._NEWLINE_Kalevan kisoista Neuvonen on voittanut 10 kilometrin k\xc3\xa4velyss\xc3\xa4 kultaa vuosina 2016, 2017 ja 2018. Kotikaupunkinsa Lappeenrannan Kalevan kisoissa 2019 h\xc3\xa4n saavutti pronssia. SM-maantiek\xc3\xa4velyiss\xc3\xa4 h\xc3\xa4n on voittanut kultaa 20 kilometrin k\xc3\xa4velyss\xc3\xa4 vuosina 2016, 2017 ja 2018, hopeaa 2015 ja pronssia 2014. Viestijuoksun SM-kilpailuissa h\xc3\xa4n on ollut mukana voittamassa kultaa 3 x 3 000 metrin k\xc3\xa4velyviestist\xc3\xa4 vuosina 2017 ja 2018 sek\xc3\xa4 hopeaa 2016. Sis\xc3\xa4ratojen SM-kilpailuista Neuvonen on saavuttanut kultaa 3 000 metrin k\xc3\xa4velyst\xc3\xa4 vuonna 2017._NEWLINE_Neuvonen sijoittui 2013 Tampereen alle 23-vuotiaiden EM-kilpailujen 20 kilometrin k\xc3\xa4velyss\xc3\xa4 15:nneksi. Vuoden 2017 kes\xc3\xa4universiadeissa h\xc3\xa4n sijoittui 20 kilometrin k\xc3\xa4velyss\xc3\xa4 kolmanneksi. Berliinin EM-kilpailuissa 2018 h\xc3\xa4n oli 20 kilometrill\xc3\xa4 23:s.'